Annu Europeu de sas Ferrovias

A su 2021 l'ant proclamadu Annu Europeu de sas Ferrovias ,.
 Istòria 
In su mese de làmpadas 2020 Anna Deparnay-Grunenber, membru de su Partidu de sos Birdes Europeos, presentat unu progetu de relatzione  a sa Cummissione pro sos Trasportos e su Turismu (in inglesu: TRAN, Parliament's Committee on Transport and Tourism) in calidade de reladora .

Su 14 de santugaine 2020, su TRAN votat casi a s'unanimidade sa proposta pro s'istitutzione de un'Annu Europeu de sas Ferrovias .

Su 4 de martzu 2020, sa Cummissione Europea pùblicat una proposta relativa a sa creatzione de un'Annu Europeu de sas Ferrovias a manera chi potzat èssere sutaposta a s'esàmene de su Parlamentu Europeu e de su Cussìgiu .

Su 24 de làmpadas 2020, su Consìgiu de s'Unione Europea sustentat sa proposta e nche torrat a mandare unu mandadu negotziale a sas delegatziones responsàbiles de su dossier .

Su 23 de nadale 2020, sa detzisione nº2020 / 2228  de su Parlamentu Europeu e de su Cussìgiu, publicada in sa Gazeta Ufitziale de s'Unione Europea, cunfirmat sa creatzione de un'Annu Europeu dedicadu a sa ferrovia .

Custu eventu dedicadu a sa mobilidade ferroviària s'insertat in unu cuntestu polìticu influentzadu dae sa pandemia Covid-19 e dae unos progetos de ripresa econòmica atzentrados in sa transitzione energètica, Patu Birde pro s'Europa essende unu pilastru tzentrale de custa polìtica .

 Obietivos 

 Promòvere sa mobilidade sustenìbile, in cunformidade cun sos obietivos de su Patu Birde pro s'Europa e prus in generale in sa punna de sa transitzione energètica e de sa voluntade de nche essire dae s'impreu de sos combustìbiles fòssiles.
 Torrare a pònnere su trasportu de sas mertzes subra sas ferrovias pro segudare sos obietivos de impiticamentu de su dannu ambientale de su trasportu istradale.
 Integrare e collegare mègius sas vàrias lìnias de trasportu ferroviàriu a intro de s'Unione Europea ,.
 Promòvere s'ammàniu de sas lìnias ferroviàrias in sas regiones europeas prus pagu isvilupadas e prus dipendentes a su trasportu istradale, mescamente in s'Europa meridionale.
 Afortigamentu de sas lìnias ferroviàrias abbandonadas o suta-impreadas .

 Initziativas 
In su mese de Idas de su 2020, SNCF, ÖBB (Ferrovias Federales Austrìacas), Deutsche Bahn (Sotziedade pro atziones de sas Ferrovias Tedescas) e SBB (Ferrovias Federales Isvìtzeras) firmant un'acòrdiu pro collaborare a s'isvilupu de 4 lìnias Nightjet agiuntivas chi diant collegare sas tzitades de Vienna, Mònacu, Parigi, Zurigu, Colònia e Amsterdam dae su 2021. Unu collegamentu ferroviàriu a de note intre Zurigu e Bartzellona est prevìdidu pro su 2024 ,.

Sa cooperativa colletiva frantzesa Les Oiseaux de Passage lantza unu bandu de collaboratzione pro creare unu catàlogu de ofertas turìsticas in Europa chi pertocant a sa ferrovia e a sa mobilidade sustenìbile, cun collegamentos ferroviàrios e marìtimos dae sa Germània a sa Sardigna, fraighende un'oferta turìstica indipendente dae su trasportu aèreu dae continente a ìsula ,.

S'11 de freàrgiu 2021, s'assòtziu La Maison de l'Europe de Paris organizat una cunferèntzia subra s'Annu Europeu de sas Ferrovias. Ddoe partètzipat Karima Delli, presidente de sa Cummissione Trasportos e Turismu .

Su 29 martzu 2021, sa Cummissione Europea, presidiada de su Portugallu, at organizadu s'inghitzu ufitziale de s'Annu Europeu de sas Ferrovias ,.

 Notas e riferimentos 

Categoria:Ferrovias